ANC gaan voort met aanklag teen Steve | Maroela Media
ANC gaan voort met aanklag teen Steve
Die ANC het Sondag gesê hy sal vandag voortgaan om die strafregtelike aanklagte teen Steve Hofmeyr aanhangig te maak wat die party verlede week onderneem het om te doen.
Pule Mabe, nasionale woordvoerder van die ANC, sê 'n aanklag van crimen injuria sal vandag om 13:00 by die Johannesburg-polisiestasie aanhangig gemaak word. "Hierdie aanklagte sal 'n sterk boodskap stuur dat daar geen plek vir rassiste in ons demokratiese samelewing is nie," het Mabe gesê.
Die aanklagte volg op Hofmeyr se twiets in reaksie op 'n tirade wat Zindzi Mandela-Hlongwane, Suid-Afrika se ambassadeur in Denemarke, op Twitter afgesteek het. Mandela het in 'n reeks verdelende twiets onder die hutsmerk #OurLand teen wit mense uitgevaar en onder meer na wit mense verwys as lafaards en stelende verkragter-afstammelinge van Jan van Riebeeck.
Intussen het DA-LP Phumzile van Damme, nadat sy die Waterfront besoek het, haar ook tot Twitter gewend en geskryf oor 'n rassistiese voorval wat sy daar beleef het.
Hofmeyr het later aan Mandela en Van Damme getwiet dat hy 'n Suid-Afrikaanse belastingbetaler is en dus in werklikheid hulle "baas is".
Volgens Mabe sien die ANC dié twiet as 'n doodsdreigement en een van Hofmeyr se "onmenslike tirades op sosiale media wat getuig van barbaarsheid, wit heerskappy en giftige manlikheid".
"Sy reeks sosialemediaplasings is minagtend teenoor Mandela-Hlongwane en Van Damme en hunker terug na die kru apartheidverlede – en dit is iets wat geen Suid-Afrikaner behoort te duld nie. Na ons mening is dit aanduidend van wit arrogansie en by uitstek 'n kenmerkende voorbeeld van wit bevoorregting wat in die kiem gesmoor moet word," het hy gesê.
Hofmeyr het op sy beurt gesê hy het gereageer soos enige landsburger moet. Hy meen die politieke leierskap se houding teenoor wit belastingbetalende burgers "is presies die paspoort wat misdadigers nodig het om te breek, te betree en dood te maak en te vat soos hulle wil en waarom ons die mees ongelukkige en verdeelde land in die wêreld is".
Verlede week het die minister van internasionale betrekkinge, Naledi Pandor, gesê sy het Mandela oor die twiets aangespreek. "Ek het vir haar gesê sy is 'n diplomaat en ek verwag diplomatiese optrede van haar," het Pandor gesê.
ANC Steve Hofmeyr
Sewe sterf op Wes-Kaapse paaie
Man vas wat glo vervalste diamante wil smous
Dis miskien goed dat hierdie ding na 'n punt gedryf word. Sou hy skuldig bevind word skep dit 'n goeie regspresedent waarmee die Malemas en Mngxitamas in die toekoms aangevat kan word vir hulle haatspraak. Word hy onskuldig bevind, trek dit 'n bruikbare streep in die sand as maatstaf van die begrensing van haatspraak in die naam van vryheid van spraak/opinie.
Well hy gaan nie op fingers getil raak soos van n minister nie. Verkeerde kleur. Wereens hulle mag se wat hulle wil en ons mag nie eers iets se nie.
Steve se kommentaar is glad nie rassisties nie, eerder realisties. Om Steve aan te kla en nie die ambassadeur nie dui daarop dat haar uitsprake geduld word en selfverdediging nie. Die ANC/EFF kan maar amptelik verder droom, hul tyd raak min vanweë hul boosheid. Die Kommunistiese handves maak duidelik voorsiening vir selfbeskikking, hoekom gun hulle dit nie vir ons belastingbetalers nie?
Sterkte Steve. Laat jou nie mislei deur Ronald die nar van McDonalds nie.
Steve hoef nie die aanmerkings te gemaak het nie. Dit was eintlik onnodig. Maar of dit crimen injuria is gaan interressant wees. Dink die ANC gaan 2 de beste hiervan afkom. Dan gaan baie vir hulle lag. Wonder wanneer gaan Ace hof toe oor "Gangster State"? Hy is al hoeveel keer openlik uitgedaag.
Ek kyk na n vidio die naweek van de klerk en hernus kriel waar hulle sê vertrou ons ons gaan onderhandel sodat niemand verdruk of teen gediskrimineer word nie,die nar nou se hy niks ,hierdie is niks anders as n mages vertoon nie die mandela vrou word net oor die vingers getik en Steve word sy reg van vryheid van spraak geweier.